**Ministru kabineta noteikumu projekta** **"Grozījumi Ministru kabineta 2015. gada 20. oktobra noteikumos Nr. 601** **"Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts "Grozījumi Ministru kabineta 2015. gada 20. oktobra noteikumos Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" (turpmāk – noteikumu projekts) paredz atcelt avansa maksājumu pieprasīšanas termiņa ierobežojumu, par vienu gadu, t.i., līdz 2023. gada 31. decembrim, pagarināt 9.1.4.2. pasākuma projekta īstenošanas termiņu un veikt citus tehniskus un redakcionālus precizējumus. Tiesību akts stāsies spēkā pēc tā publicēšanas oficiālajā laikrakstā "Latvijas Vēstnesis" – indikatīvi 2018. gada III. ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **Samazināt pasākuma ietvaros sasniedzamo starpposma finanšu rādītāju.**

Šobrīd MK 20.10.2015. noteikumu Nr. 601[[1]](#footnote-1), 4.1. apakšpunktā noteikts uzraudzības rādītājs (finanšu rādītājs) – līdz 31.12.2018. sertificēti izdevumi 436 679 *euro* apmērā. Eiropas Komisija 05.07.2018. ir apstiprinājusi darbības programmas "Izaugsme un nodarbinātība" (turpmāk – DP) grozījumus Nr. 3, kas nacionālā līmenī tika apstiprināti ar MK 26.02.2018. rīkojumu Nr. 69 "Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība"" un kas tostarp paredz starpposma finanšu rādītāja samazinājumu. Papildus iepriekš minētajam Labklājības ministrija (turpmāk – LM) kā ES fondu vadībā iesaistītā atbildīgā iestāde ir identificējusi risku, ka, neskatoties uz DP samazinātajām starpposma vērtībām, atsevišķi specifiskā atbalsta mērķi/pasākumi nesasniedz MK noteikumos noteiktās starpposma vērtības. Lai novērstu risku iespējamo finanšu disciplīnas sankciju piemērošanai 9.1.4.2. pasākumā, noteikumu projekts paredz noteikt līdz 31.12.2018. sasniedzamo finanšu rādītāju 156 573 *euro* apmērā. Minētais sasniedzamais finanšu rādītājs tiek maksimāli pietuvināts projekta līdzšinējai (faktiskajai) un 2018. gada plānotajai naudas plūsmai, ņemot vērā, nobīdes projekta īstenošanas laika grafikā (skat. skaidrojumu zemāk pie 3. punkta) un ietverot 9. prioritārā virziena "Sociālā iekļaušanās un nabadzības apkarošana" (turpmāk – 9. PV) noteikto kopējo finanšu rādītāju. Ir plānots, ka projekta darbību īstenošanas temps izlīdzināsies turpmākā projekta īstenošanas laika periodā (projekta īstenošanas personāls 2018.gada jūlijā piedalījās pieredzes apmaiņas pasākumā par funkcionēšanas novērtēšanas sistēmām Vācijā un rudenī notiks pieredzes apmaiņas pasākumi Somijā un Čehijā. 09.05.2018. noslēgts līgums ar Rīgas Stradiņa universitāti par situācijas izpēti par Latvijā un ārvalstīs pieejamajām funkcionēšanas novērtēšanas sistēmām, funkcionēšanas novērtēšanas sistēmas apraksta izstrādi un iesaistīto interešu grupu speciālistu izglītojošiem pasākumiem un 26.07.2018. noslēgts līgums ar SIA “Dynamic University” par situācijas izpēti (pētījumu) par esošo situāciju ar tehnisko palīglīdzekļu pieejamību un pielietojumu Latvijas izglītības iestādēs. Tiek plānots, ka situācijas izpētes rezultātus par funkcionēšanas novērtēšanas sistēmām Uzraudzības padome izskatīs š.g. novembrī, potenciāli vienlaikus pieņemot lēmumu par 9.3.1.2.pasākuma “Infrastruktūras attīstība funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas fonda izveidei” projektā paredzēto atbalstāmo darbību uzsākšanu). Kopumā netiek prognozēta uzraudzības rādītāju (iznākuma, rezultātu, finanšu) neizpilde un starpposma finanšu rādītāja izmaiņas nerada negatīvu ietekmi uz projekta sniegumu.Detalizētu informāciju par LM pārziņā esošo 9. PV pasākumu snieguma ietvara finanšu rādītāju izmaiņām skat. anotācijas pielikumā.1. **Atcelt avansa maksājumu pieprasīšanas termiņa ierobežojumu.**

Šobrīd MK noteikumu Nr. 601 22.2. apakšpunktā ir noteikts, ka avansa maksājumu var saņemt pa daļām 24 mēnešu laikā no līguma par projekta īstenošanu noslēgšanas dienas, iesniedzot sadarbības iestādē avansa maksājuma vai tā daļas pieprasījumu un plānotā avansa maksājuma vai tā daļas apmēru pamatojošo dokumentāciju.Minētais avansa maksājuma saņemšanas termiņš beidzas 18.07.2018., jo līgums par 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" (turpmāk – 9.1.4.2. pasākums) projekta Nr. 9.1.4.2/16/I/001 "VSIA NRC "Vaivari" funkcionēšanas novērtēšanas un asistīvo tehnoloģiju apmaiņas sistēmas izveide un ieviešana" (turpmāk – 9.1.4.2. pasākuma projekts) īstenošanu ar Centrālo finanšu un līgumu aģentūru kā sadarbības iestādi (turpmāk – CFLA) tika noslēgts 19.07.2016., taču atsevišķu projekta darbību īstenošanā ir nobīdes no sākotnēji plānotā laika grafika aptuveni par vienu gadu (detalizētāku informāciju skat. zemāk, pie otrā punkta).Lai nodrošinātu projekta darbību īstenošanas nepārtrauktību, attiecīgi nodrošinot VSIA "Nacionālais rehabilitācijas centrs "Vaivari"" kā finansējuma saņēmējam (turpmāk – NRC "Vaivari") finanšu līdzekļu pieejamību norēķinu veikšanai ar pakalpojuma sniedzējiem, noteikumu projekts paredz atcelt avansa maksājuma saņemšanas termiņa ierobežojumu.1. **Pagarināt 9.1.4.2. pasākuma projekta īstenošanas termiņu.**

Šobrīd MK noteikumu Nr. 601 42. punktā ir noteikts, ka pasākuma ietvaros projektu īsteno saskaņā ar noslēgto līgumu par projekta īstenošanu, bet ne ilgāk kā līdz 31.12.2022.Līdzšinējā 9.1.4.2. pasākuma projekta īstenošana liecina, ka atsevišķu projekta darbību (skat. skaidrojumu MK noteikumu Nr. 601 grozījumus (03.01.2017. MK noteikumi Nr. 7: <https://likumi.lv/ta/id/287863>) īstenošanā ir nobīdes no sākotnēji plānotā laika grafika.Kā viens no būtiskākajiem iemesliem projekta īstenošanas laika grafika nobīdē ir vairākkārtēja nesekmīga "Situācijas izpēte par Latvijā un ārvalstīs pieejamām funkcionēšanas novērtēšanas sistēmām un funkcionēšanas novērtēšanas sistēmas apraksta izstrāde un iesaistīto interešu grupu speciālistu izglītojošie pasākumi" (ID-2017/17ESF) iepirkuma procedūras organizēšana, kas tika uzsākta 30.06.2017. Minētajā iepirkuma procedūrā divas reizes (t.i., līdz 29.09.2017.) tika pagarināts iepirkuma piedāvājuma iesniegšanas termiņš, jo nepieteicās neviens pretendents. Uzsāktais iepirkums noslēdzās ar 04.11.2017. Iepirkumu uzraudzības biroja tīmekļa vietnē publicētu informāciju par iepirkuma procedūras pārtraukšanu interešu konflikta dēļ. 31.12.2017. tika izsludināts atkārtots iepirkums, un līgums ar Rīgas Stradiņa universitāti tika noslēgts 09.05.2018.Arī saskaņā ar Finanšu ministrijas (turpmāk – FM) virzītajiem grozījumiem Ministru kabineta 2014. gada 16. decembra noteikumos Nr. 784 "Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā" (izpildot MK 13.03.2018. sēdes protokola Nr. 15 30.§ 5.4 un 5.5. apakšpunktu uzdevumus), projekta termiņu var pagarināt, ja tā ietvaros veiktais iepirkums ir izbeigts bez rezultāta.Papildus būtiska ietekme uz projekta īstenošanas laika grafiku (līdzšinēji un, iespējams, arī turpmāk) ir ieilgusī lēmuma pieņemšana par tehnisko palīglīdzekļu nodrošināšanas sistēmas reformu. 06.06.2017. LM kā nozares atbildīgā ministrija vērsās Saeimas Sociālo un darba lietu komisijā (turpmāk – komisija) ar ierosinājumu veikt grozījumus atvērtajā Sociālo pakalpojumu un sociālās palīdzības likumā (turpmāk – SPSPL), papildinot to ar tehnisko palīglīdzekļu nodrošināšanas sistēmas reformu un sākot no 01.01.2018. kā tehnisko palīglīdzekļu operatoru nosakot Veselības un darbspēju ekspertīzes ārstu valsts komisiju (līdzšinēji VSIA "NRC "Vaivari""). Atbilstošus priekšlikumus likumprojekta "Grozījumi Sociālo pakalpojumu un sociālās palīdzības likumā" (turpmāk – SPSPL grozījumi) otrajam lasījumam LM iesniedza komisijā 03.11.2017. Ņemot vērā, ka SPSPL grozījumu gatavošana otrajam lasījumam joprojām ir procesā Saeimas komisijās, LM virzīja jaunus SPSPL grozījumus izskatīšanai 03.05.2018. Ministru kabineta sēdē (operatora maiņa paredzēta no 01.01.2019.), kur tika atbalstīta to iesniegšana Saeimā. Lai arī no jauna iniciētie SPSPL grozījumi 13.06.2018. tika izskatīti komisijā un atbalstīta to virzība izskatīšanai Saeimā pirmajā lasījumā un 03.09.2018. ir noteikts kā priekšlikumu iesniegšanas termiņš likumprojektam (SPSPL grozījumiem), joprojām nav precīzi prognozējams faktiskais tehnisko palīglīdzekļu nodrošināšanas sistēmas reformas (operatora maiņas) uzsākšanas laiks, kas, savukārt, būtiski ietekmē projekta darbību savlaicīgu, loģisku un secīgu plānošanu. Ņemot vērā iepriekš minēto, noteikumu projektā tiek paredzēts 9.1.4.2. pasākuma projekta īstenošanas termiņu pagarināt līdz 2023. gada 31. decembrim (maksimāli pieļaujamajam projektu īstenošanas termiņam), savukārt finansējuma saņēmējs projektu plāno īstenot, indikatīvi līdz 2023. gada 30. jūnijam, taču šobrīd nav iespējams noteikt precīzu projekta īstenošanas gala termiņu. Projekta īstenošanas termiņa pagarināšanai papildu finansējums nav nepieciešams, pagarinājuma periodā projekta īstenošana tiks nodrošināta esošā projekta finansējuma ietvaros.1. **Citu tehnisku un redakcionālu precizējumu veikšanu.**

Noteikumu projekts paredz precizēt MK noteikumu Nr. 601 21. punktu, t.i., iekļaujot pilnu normatīvā akta par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020. gada plānošanas periodā nosaukumu. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;2. bērni un jaunieši no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Sabiedrības grupām un institūcijām noteikumu projekts nemaina tiesības un pienākumus, kā arī veicamās darbības. Ņemot vērā, ka noteikumu projekts paredz izmaiņas starpposma finanšu rādītājā un projekta īstenošanas termiņš tiek pagarināts par vienu gadu, tas rada ietekmi uz 9.1.4.2. pasākuma finansējuma saņēmēju – NRC "Vaivari", t.i.,pēc noteikumu projekta spēkā stāšanās, finansējuma saņēmējs sagatavos un iesniegs sadarbības iestādē projekta grozījumus (t.sk. Finansēšanas plānā), atbilstoši aktuālajai MK noteikumu Nr. 601 redakcijai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |
| --- | --- | --- |
|  |  | **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018. gads** | **Turpmākie trīs gadi (*euro*)** |
| **2019.** | **2020.** | **2021.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **saskaņā ar vidēja termiņa budžeta ietvaru** | **izmaiņas, salīdzinot ar vidēja termiņa budžeta ietvaru 2019. gadam** | **saskaņā ar vidēja termiņa budžeta ietvaru** | **izmaiņas, salīdzinot ar vidēja termiņa budžeta ietvaru 2020. gadam** | **izmaiņas, salīdzinot ar vidēja termiņa budžeta ietvaru 2020. gadam** |
| **1** | **2** | **3** | **4** | **5** | **6** | **7** | **8** |
| **1. Budžeta ieņēmumi:** | 232 534 | - 41 215 | 182 957 | 32 024 | 246 376 |  - 74 233 | - 44 759 |
| **2. Budžeta izdevumi:** | 273 569 | - 48 488 | 215 244 | 37 675 | 289 854 | - 87 333 | - 52 657 |
| **3. Finansiālā ietekme:** | - 41 035 | 7 273 | - 32 287 | - 5 651 | - 43 478 | 13 100 | 7 898 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | 0 | 0 | 0 | 0 | 0 | 0 | 0 |
| **5. Precizēta finansiālā ietekme:** | - 41 035 | 7 273 | - 32 287 | - 5 651 | - 43 478 | 13 100 | 7 898 |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):** | Saskaņā ar MK noteikumiem Nr. 601, šobrīd 9.1.4.2. pasākumam pieejamais maksimālais kopējais attiecināmais finansējums ir 1 323 271 *euro*, tai skaitā ESF finansējums 1 124 780 *euro* un valsts budžeta finansējums 198 491 *euro*.Finansējuma saņēmējs projekta iesniegumā kopējo attiecināmo finansējumu plāno ne vairāk kā 1 323 253 *euro* apmērā, tai skaitā ESF finansējumu 1 124 765 *euro* un valsts budžeta finansējumu 198 488*euro*, ņemot vērā, ka projekta kopējais finansējums ir samazināts par 18.42 *euro*, t.i., neatbilstoši veikto izmaksu apmērā. Noteikumu projekts paredz pagarināt 9.1.4.2. pasākuma projekta īstenošanas termiņu par vienu gadu, t.i., līdz 31.12.2023. (pašreizējā redakcijā – 31.12.2022.). Projekta īstenošanas termiņa pagarināšanai papildu finansējums nav nepieciešams, pagarinājuma periodā projekta īstenošana tiks nodrošināta esošā projekta finansējuma ietvaros. Līdz ar to, 9.1.4.2. pasākuma projektam pieejamais maksimālais finansējums paliek līdzšinējā apmērā. Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.Atbilstoši aktuālajai projekta iesniegumā norādītajai informācijai 9.1.4.2. pasākuma projektā:2016. gadā kopējais faktiskais apgūtais finansējums 22 394 *euro*, tai skaitā ESF finansējums 19 035 *euro* un valsts budžeta finansējums 3 359 *euro. (2016. gada finansējums samazināts par 18.42 euro, t.i., neatbilstoši veikto izdevumu apmērā.)* 2017. gadā kopējais faktiskais apgūtais finansējums 78 582 *euro,* tai skaitā ESF finansējums66 795 *euro* un valsts budžetafinansējums 11 787 *euro.* 2018. gadā plānotais finansējums 273 569 *euro*, tai skaitā ESF finansējums 232 534 *euro* un valsts budžeta finansējums 41 035 *euro.* 2019. gadā plānotais finansējums 215 244 *euro*, tai skaitā ESF finansējums 182 957 *euro* un valsts budžeta finansējums 32 287 *euro.* 2020. gadā plānotais finansējums 289 854 *euro*, tai skaitā ESF finansējums 246 376 *euro* un valsts budžeta finansējums 43 478 *euro.* 2021. gadā plānotais finansējums 239 637 *euro*, tai skaitā ESF finansējums 203 692 *euro* un valsts budžeta finansējums 35 945 *euro.*2022. gadā plānotais finansējums 203 973 *euro*, tai skaitā ESF finansējums 173 376 *euro* un valsts budžeta finansējums 30 597 *euro.*Pēc Noteikumu projekta stāšanās spēkā 9.1.4.2. pasākuma projekta finansējums plānots indikatīvi:2018. gadā 225 081 *euro*, tai skaitā ESF finansējums 191 319 *euro* un valsts budžeta finansējums 33 762 *euro.*2019. gadā 252 919 *euro*, tai skaitā ESF finansējums 214 981 *euro* un valsts budžeta finansējums 37 938 *euro.*2020. gadā 202 521 *euro*, tai skaitā ESF finansējums 172 143 *euro* un valsts budžeta finansējums 30 378 *euro.*2021. gadā 237 197 *euro*, tai skaitā ESF finansējums 201 617 *euro* un valsts budžeta finansējums 35 580 *euro.*2022. gadā 244 932 *euro*, tai skaitā ESF finansējums 208 192 *euro* un valsts budžeta finansējums 36 740 *euro*.Projekta termiņa pagarinājumam 2023. gadā plānotais finansējums indikatīvi 59 627 *euro*, tai skaitā ESF finansējums 50 683 *euro* un valsts budžeta finansējums 8 944 *euro.* |
| **7. Amata vietu skaita izmaiņas** | **Nav** |
| **8. Cita informācija** | **Nav** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi".Lai nodrošinātu 9 PV finanšu rādītāju atbilstību DP grozījumiem Nr. 3, nepieciešams veikt grozījumus šādos MK noteikumos:1. MK 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi";
2. MK 2015. gada 11. augusta noteikumos Nr. 468 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi";
3. MK 2015. gada 11. augusta noteikumos Nr. 467 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi";
4. MK 2016. gada 9. februāra noteikumos Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi";
5. MK 2015. gada 14. aprīļa noteikumos Nr. 193 "Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" īstenošanas noteikumi";
6. MK 2015. gada 7. jūlija noteikumos Nr. 386 Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi;
7. MK 2015. gada 16. jūnija noteikumos Nr. 313 "Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi".
 |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 22.05.2018. līdz 07.06.2018. sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 07.06.2018.) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – VSIA "Nacionālais rehabilitācijas centrs "Vaivari"". |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Sāre, 67021652

Egita.Sāre@lm.gov.lv

Pielikums

**Labklājības ministrijas priekšlikums snieguma ietvara finanšu rādītāju izmaiņām Eiropas Sociālā fonda 9. prioritārā virziena ietvaros īstenotajiem projektiem**

|  |  |  |  |  |
| --- | --- | --- | --- | --- |
| **SAM Nr.** | **SAM/pasākuma nosaukums** | **Šobrīd SI finanšu mērķis katram SAM/pasākumam, kas paredzēts MK noteikumos, EUR** | **Katram SAM/pasākumam ar DP grozījumiem Nr. 3 un papildu izmaiņām paredzētais finanšu mērķis** | **SI finanšu mērķis prioritārā virziena ietvaros ar DP grozījumiem Nr. 3 un papildu izmaiņām** |
| **1** | **2** | **3** | **4** | **5** |
| **9.1.1.1.** | **Subsidētās darba vietas nelabvēlīgākā situācijā esošiem bezdarbniekiem** | **11 367 841** | **14 870 313** | **F 16 34 725 121** |
| **9.1.1.2.** | **Ilgstošo bezdarbnieku aktivizācijas pasākumi** | **12 826 513** | **10 390 587** |
| **9.1.1.3.** | **Atbalsts sociālajai uzņēmējdarbībai** | **6 919 284** | **1 114 247** |
| **9.2.1.1.** | **Profesionāla sociālā darba attīstība pašvaldībās** | **2 564 291** | **1 181 353** |
| **9.2.1.2.** | **Iekļaujoša darba tirgus un nabadzības risku pētījumi un monitorings** | **313 188** | **269 990** |
| **9.2.1.3.** | **Darbs ar bērniem ar saskarsmes grūtībām un uzvedības traucējumiem, un ar vardarbības ģimenē gadījumiem** | **586 934** | **586 934** |
| **9.2.2.1.** | **Deinstitucionalizācija** | **16 145 137** | **4 031 880** |
| **9.2.2.2.** | **Sociālo pakalpojumu atbalsta sistēmas pilnveide** | **827 238** | **350 658** |
| **9.1.4.1.** | **Profesionālā rehabilitācija** | **545 837** | **545 837** |
| **9.1.4.2.** | **Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana** | **436 679** | **156 573** |
| **9.1.4.3.** | **Invaliditātes ekspertīzes pakalpojuma kvalitātes uzlabošana** | **95 417** | **95 417** |
| **9.1.4.4.** | **Dažādību veicināšana (diskriminācijas novēršana)** | **2 430 894** | **1 131 332** |

1. Ministru kabineta 2015. gada 20. oktobra noteikumi "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" (turpmāk – MK noteikumi Nr. 601) [↑](#footnote-ref-1)